27/04/2022 | Administración LocalMunicipal
Carral
Ordenanza IVTNU

O Pleno do Concello de Carral en sesión celebrada o 7 de abril de 2022 adoptou o acordo que de seguido se transcribe Visto que, mediante Providencia de Alcaldía de data 22 de marzo de 2002, incoouse expediente coa finalidade de modificar a Ordenanza fiscal número 5 Reguladora do Imposto sobre o Incremento de Valor dos Terreos de Natureza Urbana co obxecto de adaptala as recentes modificacións normativas aprobadas en materia do Imposto sobre o Incremento de Valor dos Terreos de Natureza Urbana que derivaron nunha nova redacción de parte do articulado que compón o réxime xurídico deste imposto no Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo. Visto que, con data 23 de marzo de 2022 emitiuse pola Intervención informe do que resulta a modificación proposta é axeitada e en consecuencia é conforme cos principios de estabilidade orzamentaria e sustentabilidade financeira, toda vez que é imprescindible a súa adaptación á nova regulación. Visto que, con data 25 de marzo de 2022 elaborouse pola Secretaría informe no que se avaliou a viabilidade e legalidade do proxecto e do procedemento, de acordo coa normativa aplicable. Á vista de todo o que antecede e, en uso das atribucións que me confire o artigo 21.1 da Lei 7/1985, do 2 de abril, reguladora das bases do réxime local, PROPOÑO AO PLENO DO CONCELLO que, previo o ditame preceptivo da comisión informativa correspondente, adopte os seguintes ACORDOS: PRIMEIRO: Que se aprobe provisionalmente a modificación da Ordenanza fiscal nº 5 reguladora do Imposto sobre o Incremento do Valor dos Terreos de Natureza Urbana, substituíndo o seu contido parcialmente co fin de adecuar os elementos que constitúen a mesma para a determinación da cota tributaria nos seguintes termos: De conformidade co disposto nos artigo 15.1 e 59.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais (TRLRFL), o Concello de Carral establece o imposto sobre o Incremento de Valor dos Terreos de Natureza Urbana, que se exixirá conforme ao disposto en dita Lei e na presente Ordenanza Fiscal, ditada ó abeiro do establecido no artigo 106 da Lei 7/85, de 2 de abril, Reguladora das Bases de Réxime Local.1. Constitúe o feito impoñible do Imposto o incremento do valor que experimenten os terreos de natureza urbana e que se poña de manifesto a consecuencia da transmisión da súa propiedade por calquera título ou da constitución ou transmisión de calquera dereito real de goce, limitativo do dominio, sobre os devanditos bens.2. O título a que se refire o apartado anterior poderá consistir en: a. Negocio xurídico “mortis causa”. b. Declaración formal de herdeiros “ab intestato”. c. Negocio xurídico “inter vivos”, sexa de carácter oneroso ou gratuito. d. Expropiación forzosa.3.- Terán a consideración de terreos de natureza urbana, a efectos do apartado 1 deste artigo: a) os terreos que o planeamento municipal inclúe nesta clase por contar con acceso rodado, abastecemento de auga, evacuación de augas e subministración de enerxía eléctrica, debendo ter estes servizos características adecuadas para servir á edificación que sobre eles exista ou vaia a construírse. Tamén consideraranse urbanos os terreos que teñan a súa ordenación consolidada por ocupar a edificación o menos dous terceiras partes dos espazos aptos para a mesma, segundo a ordenación que o planeamento estableza. b) Os que en execución do planeamento cheguen a dispoñer efectivamente dos mesmos elementos de urbanización a que se refire o parágrafo anterior. c). Os terreos clasificados de núcleo rural. d) os terreos clasificados de solo urbanizable.1. Non está suxeito a este Imposto o incremento de valor que experimenten os terreos que teñan a consideración de rústicos a efectos do Imposto sobre Bens Inmobles (artigo 104.2 TRLRFL). 2. Non se producirá a suxeición ao Imposto nos supostos de achegas de bens e dereitos realizadas polos cónxuxes á sociedade conxugal, adxudicacións que ao seu favor e en pago delas verifíquense e transmisións que se fagan aos cónxuxes en pago dos seus haberes comúns. Tampouco se producirá a suxeición ao Imposto nos supostos de transmisións de bens inmobles entre cónxuxes ou a favor dos fillos, como consecuencia do cumprimento de Sentenzas nos casos de nulidade, separación ou divorcio matrimonial, sexa cal for o réxime económico matrimonial.3. Non se devindicará o imposto con ocasión das achegas ou transmisións de bens inmobles efectuadas á Sociedade de Xestión de Activos Procedentes da Reestruturación Bancaria, S. A. regulada na disposición adicional sétima da Lei 9/2012, de 14 de novembro, de reestruturación e resolución de entidades de crédito, que se lle transferiron, de acordo co establecido no artigo 48 do Real Decreto 1559/2012, de 15 de novembro, polo que se establece o réxime xurídico das sociedades de xestión de activos. Non se producirá o deveño do imposto con ocasión das achegas ou transmisións realizadas pola Sociedade de Xestión de Activos Procedentes da Reestruturación Bancaria, S. A., a entidades participadas directa ou indirectamente pola devandita Sociedade en polo menos o 50% do capital, fondos propios, resultados ou dereitos de voto da entidade participada no momento inmediatamente anterior á transmisión, ou como consecuencia da mesma. Non se devindicará o imposto con ocasión das achegas ou transmisións realizadas pola Sociedade de Xestión de Activos Procedentes da Reestruturación Bancaria, S. A., ou polas entidades constituídas por esta para cumprir co seu obxecto social, aos fondos de activos bancarios, a que se refire a disposición adicional décima da Lei 9/2012, de 14 de novembro. Non se devindicará o imposto polas achegas ou transmisións que se produzan entre os citados Fondos durante o período de tempo de mantemento da exposición do Fondo de Reestruturación Ordenada Bancaria aos Fondos, previsto no apartado 10 da devandita disposición adicional décima. Na posterior transmisión dos inmobles entenderase que o número de anos ao longo dos cales se puxo de manifesto o incremento de valor dos terreos non se interrompeu por causa da transmisión derivada das operacións previstas neste apartado.4. Tampouco se producirá a suxeición ao imposto nas transmisións de terreos respecto dos cales se constate a inexistencia de incremento de valor por diferenza entre os valores dos devanditos terreos nas datas de transmisión e adquisición. Para iso, o interesado en acreditar a inexistencia de incremento de valor deberá declarar a transmisión, así como achegar os títulos que documenten a transmisión e a adquisición, entendéndose por interesados, a estes efectos, as persoas ou entidades ás que se refire o artigo 106 do TRLRFL. Para constatar a inexistencia de incremento de valor, como valor de transmisión ou de adquisición do terreo tomarase en cada caso o maior dos seguintes valores, sen que a estes efectos poidan computarse os gastos ou tributos que graven ditas operacións: a) o que conste no título que documente a operación ou b) o comprobado, no seu caso, pola Administración tributaria. Cando se trate da transmisión dun inmoble no que exista solo e construción, tomarase como valor do solo a estes efectos o que resulte de aplicar a proporción que represente na data de devengo do imposto o valor catastral do terreo respecto do valor catastral total, e esta proporción aplicarase tanto ao valor de transmisión coma, no seu caso, ao de adquisición. Se a adquisición ou a transmisión tivera sido a título lucrativo, aplicaranse as regras dos parágrafos anteriores tomando, no seu caso, polo primeiro dos dous valores a comparar sinalados anteriormente, o declarado no Imposto sobre Sucesións e Doazóns, ou, de existir, o comprobado para tal imposto pola Administración Tributaria competente, debendo o interesado aportar a documentación acreditativa ao efecto. Na posterior transmisión dos inmobles aos que se refire este apartado, para o cómputo do período de tempo ao longo do que se ten posto de manifesto o incremento de valor dos terreos, non se terá en conta o período anterior á súa adquisición. O disposto neste parágrafo non será de aplicación nos supostos de aportacións ou transmisións de bens inmobles que resulten non suxeitas en virtude do disposto no apartado 2 deste artigo ou na disposición adicional segunda da Lei 27/2014, do 27 de novembro, do Imposto sobre Sociedades.1.- Estarán exentos deste imposto os incrementos de valor que se manifesten coma consecuencia dos actos seguintes: a) A constitución e transmisión de calquera dereito de servidume. b) As transmisións de bens que se atopen dentro do perímetro delimitado coma Conxunto Histórico-Artístico, ou teñan sido declarados individualmente de interese cultural, segundo o disposto na Lei 16/1985, do 25 de xuño, do patrimonio histórico español, cando os seus propietarios ou titulares de dereitos reais acrediten que teñen realizado ao seu cargo obras de conservación, mellora ou rehabilitación nos ditos inmobles. Neste caso, deberán terse obtido as correspondentes licenzas, ou formalizado as comunicacións previas preceptivas, e deberá aportarse copia das mesmas xunto coa solicitude. Non caberá a exención nos casos nos que o feito impoñible non fora declarado dentro dos prazos legais de declaración/comunicación ou solicitude da autorización urbanística. c) As transmisións realizadas con ocasión da dación en pago da vivenda habitual do debedor hipotecario ou garante do mesmo, para a cancelación de débedas garantidas con hipoteca que recaia sobre a mesma, contraídas con entidades de crédito ou calquera outra entidade que, de maneira profesional, realice a actividade de concesión de préstamos ou créditos hipotecarios. Así mesmo, estarán exentas as transmisións da vivenda en que concorran os requisitos anteriores, realizadas en execucións hipotecarias xudiciais ou notariais. Para ter dereito á exención requírese que o debedor ou garante transmitente ou calquera outro membro da súa unidade familiar non dispoña, no momento de poder evitar o alleamento da vivenda, doutros bens ou dereitos en contía suficiente para satisfacer a totalidade da débeda hipotecaria. Presumirase o cumprimento deste requisito. No entanto, se con posterioridade se comprobase o contrario, procederase a virar a liquidación tributaria correspondente. A estes efectos, considerarase vivenda habitual aquela en a que figure empadroado o contribuínte de forma ininterrompida durante, polo menos, os dous anos anteriores á transmisión ou desde o momento da adquisición se o devandito prazo fose inferior aos dous anos. Respecto ao concepto de unidade familiar, estarase ao disposto na Lei 35/2006, de 28 de novembro, do Imposto sobre a Renda das Persoas Físicas e de modificación parcial das leis dos Impostos sobre Sociedades, sobre a Renda de non Residentes e sobre o Patrimonio. A estes efectos, equipararase o matrimonio coa parella de feito legalmente inscrita. A concorrencia dos requisitos circunscríbese e acreditarase polo transmitente ante esta corporación conforme ao previsto no artigo 105.1 c) do Texto Refundido da Lei reguladora de Facendas Locais aprobado por Real Decreto Lexislativo 2/2004, de 5 de marzo.2.- Así mesmo, están exentos deste imposto os incrementos de valor correspondentes cando a obrigación de satisfacer o devandito Imposto recaia sobre as seguintes persoas ou Entidades: a) O Estado, as Comunidades Autónomas e as Entidades Locais ás que pertenza o Municipio, así como os Organismos Autónomos do Estado e as Entidades de dereito público de análogo carácter das Comunidades Autónomas e das devanditas Entidades Locais. b) O Municipio da imposición e demais Entidades Locais integradas ou nas que se integre o devandito Municipio, así como as súas respectivas Entidades de dereito público de análogo carácter aos Organismos Autónomos do Estado. c) As Institucións que teñan a cualificación de benéficas ou benéfico-docentes. d) As Entidades xestoras da Seguridade Social, e as Mutualidades de Previsión Social reguladas pola Lei 30/1995, de 8 de novembro, de Ordenación e Supervisión dos Seguros Privados. e) Os titulares de concesións administrativas revertibles respecto dos terreos afectos ás mesmas. f) A Cruz Vermella Española. g) As persoas ou Entidades a cuxo favor se recoñeceu a exención en Tratados ou Convenios Internacionais.1. Terán a condición de suxeitos pasivo deste imposto: a) Nas transmisións de terreos ou na constitución ou transmisión de dereitos reais de goce limitativos do dominio a título lucrativo, o adquirente do terreo ou a persoa á que se lle constitúa ou transmita o dereito real de que se trate. b) Nas transmisións de terreos ou na constitución ou transmisión de dereitos reais de goce limitativos do dominio a título oneroso, o transmitente do terreo ou a persoa que constituía o dereito real de que se trate, cando o contribuínte sexa una persoa física non residente en España.2. Nos supostos a que se refire a letra b) do apartado anterior, terá a consideración de suxeito pasivo substituto do contribuínte, a persoa física ou xurídica que adquira o terreo ou a favor da cal se constituía ou transmita o dereito real de que se trate, cando o contribuínte sexa una persoa física non residente en España.1.- A base impoñible deste imposto está constituída polo incremento real do valor dos terreos de natureza urbana posto de manifesto no momento do devengo e experimentado ó longo dun período máximo de vinte anos.2.- A base impoñible deste imposto será o resultado de multiplicar o valor do terreo no momento do deveño polo coeficiente que corresponda ao período de xeración conforme ao que se estableza para cada ano no artigo 107.4 do R. D. Lexislativo 2/2004, de 4 de marzo, polo que se aprobou o Texto refundido da lei Reguladora das Facendas Locais, ou o que corresponda trala actualización que se realizará anualmente mediante norma con rango legal segundo o previsto no propio artigo 107.4 da norma.3.- O valor do terreo no momento do devengo determinarse segundo as seguintes regras: a) Nas transmisións de terreos, o valor dos mesmos será o que teña fixado en dito momento a efectos do Imposto sobre Bens Inmobles. Cando o dito valor sexa consecuencia dunha ponencia de valores que non reflicta modificacións de planeamento aprobadas con posterioridade á aprobación da ponencia, poderase liquidar provisionalmente o imposto con arreglo a aquel valor. Nestes supostos, na liquidación definitiva aplicarase o valor dos terreos unha vez se teña obtenido consonte aos procedementos de valoración catastral colectiva que se tramiten, referido á data do devengo. Cando a dita data non coincida coa de efectividade dos novos valores catastrais, éstes corrixiranse aplicando os coeficientes de actualización que correspondan, establecidos ao efecto nas Leis de Presupostos Xerais do Estado ou disposición de rango legal que o regule. Cando o terreo, aínda sendo de natureza urbana ou estando integrado nun ben inmoble de características especiais, no momento do devengo do imposto non teña determinado valor catastral, o Concello poderá practicar liquidación cando o dito valor sexa determinado, referíndoo á data do devengo. b) Na constitución ou transmisión de dereitos reais de goce limitativos de dominio, as porcentaxes anuais establecidas no art.107.4 do R. D. Lexislativo 2/2004 aplicaranse sobre da parte do valor definido no apartado anterior que represente, respecto daquel, o valor dos ditos dereitos calculado mediante a aplicación das normas fixadas a efectos do Imposto de Transmisións Patrimoniais e Actos Xurídicos Documentados. c) Na constitución ou transmisión do dereito a elevar unha ou mais prantas sobre un edificio ou terreo, ou do dereito a realizar a construción baixo solo sen implicar a existencia dun dereito real de superficie, as porcentaxes anuais contidas no art.107.4 do R. D. Lexislativo 2/2004 aplicaranse sobre a parte do valor definida no apartado a) que represente, respecto daquel, o módulo de proporcionalidade fixado na escritura de transmisión ou, no seu defecto, o que resulte de establecer a proporción entre a superficie ou volume das prantas a construír en vó ou subsolo e a total superficie ou volume edificados unha vez construídas aquelas. d) Nos supostos de expropiación forzosa, as porcentaxes anuais contidas no art.107.4 do R. D. Lexislativo 2/2004 aplicaranse sobre a parte de prezo xusto que corresponda ao valor do terreo, agás que o valor definido no apartado a) anterior fose inferior, pois en tal caso prevalecerá este último sobre o prezo xusto.4. Cando, a instancia do suxeito pasivo, conforme ao procedemento establecido no artigo 104.5 se constate que o importe do incremento de valor é inferior ao importe da base impoñible determinada con arranxo ao disposto nos apartados anteriores a este artigo, tomarase como base impoñible o importe do devandito incremento de valor. O tipo de gravame do imposto será do 25%. A cota íntegra do imposto será o resultado de aplicar á base impoñible o tipo de gravame. A cota líquida do imposto será o resultado de aplicar sobre a cota íntegra, no seu caso, as bonificacións a que se refire o artigo 8 da presente Ordenanza Nas transmisión da propiedade da vivenda habitual do causante, o una constitución ou transmisión dun dereito real de goce limitativo de dominio sobre o referido ben, realizadas a título lucrativo por causa de norte, aplicarase una bonificación do 95% da cota cando sexan realizadas a favor de cónxuxe vivo ou persoa que acredite que convivirá co causante en relación análoga de afectividade, ascendentes ou descendentes, por natureza ou adopción. Esta bonificación concederase, no seu caso, previa solicitude do suxeito pasivo dentro do prazo establecido para presentar a declaración tributaria.1.-O Imposto devindícase: a) Cando se transmita a propiedade do terreo, xa sexa a título oneroso ou gratuíto, ínter vivos ou mortis causa, na data da transmisión. b) Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión.2.- Para os efectos do disposto no apartado anterior, considerarase como data de transmisión: a) Nos actos ou contratos entre vivos, a do outorgamento dos documentos públicos e, cando se trate de documentos privados, a da súa incorporación ou inscrición nun Rexistro Público ou da súa entrega a un funcionario por razón do seu oficio. b) Nas transmisión por causa de norte, a do falecemento do causante.1.- Cando se declare ou recoñeza xudicial ou administrativamente por resolución firme que tivo lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito á devolución do imposto satisfeito, sempre que o devandito acto ou contrato non lle tivera producido efectos lucrativos e que reclame a devolución no prazo de cinco anos desde que a resolución quedou firme. Enténdese que existe efecto lucrativo cando non se xustifique que os interesados deban efectuar as recíprocas devolucións ás que se refire o artigo 1.295 do Código Civil. Aínda que o acto ou contrato non producira efectos lucrativos, se a rescisión ou resolución fose declarada por incumprimento das obrigas do suxeito pasivo do imposto, non haberá lugar a devolución algunha.2.- Se o contrato queda sen efecto por mutuo acordo das partes contratantes non procederá a devolución do imposto satisfeito e considerarase como un acto novo suxeito a tributación. Como tal mutuo acordo estimarase a aveniencia en acto de conciliación e o simple allanamento á demanda.3.- Nos actos ou contratos nos que medie algunha condición, a súa calificación farase segundo as prescricións contidas no Código Civil. Se fora suspensiva non se liquidará o imposto ata que se cumpra. Se a condición fora resolutoria, esixirase o imposto desde logo, a reserva, cando a condición se cumpra, de facela oportuna devolución, segundo a regra do apartado 1 anterior.1.- Os suxeitos pasivos estarán obrigados a presentar, por calquera das vías oficiais de rexistro establecidas na vixente normativa, a declaración tributaria, onde se farán constar os elementos esenciais da relación tributaria para que a Administración poida practicar a liquidación tributaria correspondente. Á declaración xuntarase copia do/s documento/s no/s que consten os actos ou contratos que orixinan a imposición, así coma dos documentos ou contratos nos que conste a adquisición dos terreos obxecto da declaración. En particular, os interesados deberán achegar a seguinte documentación: a) Copia do documento no que conste o acto/contrato que orixine o feito impoñible. b) Copia do documento no que conste o título de adquisición orixinaria do terreo/inmoble que se transmite. A estes efectos, lémbrase que a escritura de obra nova/división horizontal do edificio non é o título adquisitivo do inmoble, senón que se deberá aportar o documento no que se instrumente a primeira adquisición do mesmo. c) No caso de que o terreo que se transmite se teña adquirido a título gratuito, copia do modelo de liquidación do Imposto sobre Sucesións e Doazóns onde conste o valor atribuído a efectos de tal imposto na adquisición do terreo. d) Copia do certificado de defunción, de últimas voluntades, e do testamento, no suposto de adquisición por herdanza, así como copias dos DNIs dos herdeiros. e) De non constar nos documentos de adquisición ou transmisión, identificación da referencia catastral do/s ben/s obxecto de declaración.2.- O interesado en acreditar a inexistencia de incremento de valor, e por tanto a non suxeición ao imposto, deberao sinalar na súa declaración, e aportar coa declaración os títulos que documenten a transmisión e a adquisición.3.- Dita declaración deberase presentar nos seguintes prazos dende que se produza o devengo do imposto: a) Cando se trate de actos “inter vivos”, o prazo será de trinta días hábiles. b) Cando se trate de actos “mortis causa”, o prazo será de seis meses prorrogables ata un ano a solicitude do suxeito pasivo. O dito prazo será igualmente aplicable aos negocios previstos na normativa de Dereito Civil de Galicia que se conceptúen na mesma como negocios xurídicos “mortis causa”. 4.- Estarán asimesmo obrigados a comunicar ao Concello a realización do feito impoñible nos mesmos prazos sinalados no punto anterior: a) Nas transmisións de terreos ou na constitución ou transmisión de dereitos reais de goce limitativo de dominio a título lucrativo por negocio xurídico “inter vivos”: o doante ou persoa que constitúa ou transmita o dereito real de que se trate. b) Nas transmisións de terreos ou na constitución transmisión de dereitos reais de goce limitativos de dominio a título oneroso: o adquirente ou a persoa a prol de quen se constitúa ou transmita o dereito real de que se trate. A presente modificación da Ordenanza, unha vez aprobada definitivamente polo Pleno da Corporación, entrará en vigor ao día seguinte ao da súa publicación no Boletín Oficial Provincial.“ SEGUNDO. Expor ao público o anterior Acordo mediante anuncio que se inserirá no taboleiro de anuncios municipal durante o prazo de trinta días hábiles, a contar desde o seguinte ao de publicación do devandito anuncio no Boletín Oficial da Provincia, dentro do cal os interesados poderán examinar o expediente e presentar as alegacións que estimen oportunas Así mesmo, estará a disposición dos interesados na sede electrónica deste Concello. TERCEIRO. Considerar, no caso de que non se presentasen reclamacións ao expediente, no prazo anteriormente indicado, que o Acordo é definitivo, en base ao artigo 17.3 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo. Carral, a 19 de abril de 2022 O Alcalde, Francisco Javier Gestal Pose.